Document ID: 32011D0138

NÕUKOGU OTSUS,
28. veebruar 2011,
millega muudetakse nõukogu otsust 2010/248/EL, millega kohandatakse otsustega 2003/479/EÜ ja 2007/829/EÜ (mis käsitlevad nõukogu peasekretariaati lähetatud riiklike ekspertide ja sõjaväelaste suhtes kohaldatavaid eeskirju) ettenähtud toetusi
(2011/138/EL)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 41 lõiget 1,
võttes arvesse Euroopa Liidu toimimise lepingut, eriti selle artikli 240 lõiget 2,
ning arvestades järgmist:
(1)
Nõukogu otsuse 2003/479/EÜ (1) artikli 15 lõikes 7 ja nõukogu otsuse 2007/829/EÜ (2) artikli 15 lõikes 6 on sätestatud, et kord aastas kohandatakse nõukogu peasekretariaati lähetatud riiklike ekspertide ja sõjaväelaste päevarahade ja igakuiste hüvitiste suurust Brüsselis ja Luxembourgis töötavate liidu ametnike põhipalga muudatuste alusel ja need kohandused on tagasiulatuva jõuta.
(2)
Nõukogu otsusega 2010/248/EL (3) kohaldati nõukogu 23. detsembri 2009. aasta määruses (EL, Euratom) nr 1269/2009 (millega kohandatakse alates 1. juulist 2009 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente) (4) sätestatud määrasid ning otsus jõustus 1. mail 2010.
(3)
24. novembri 2010. aasta otsusega kohtuasjas C-40/10 tühistas Euroopa Kohus 23. detsembri 2009. aasta määruse (EL, Euratom) nr 1296/2009 artikli 2 ja artiklid 4 kuni 18, millega kehtestati 2009. aasta iga-aastase kohandamise määraks + 1,85 %. Nõukogu muutis määrusega (EL, Euratom) nr 1190/2010 (5) määrust (EL, Euratom) nr 1269/2009 ja kehtestas iga-aastase kohandamise määraks + 3,7 %.
(4)
Nõukogu otsust 2010/248/EL tuleks vastavalt muuta,
ON VASTU VÕTNUD KÄSOLEVA OTSUSE:
Artikkel 1
Otsust 2010/248/EL muudetakse järgmiselt.
1)
Artikli 1 lõige 1 asendatakse järgmisega:
„1. Otsuse 2003/479/EÜ artikli 15 lõikes 1 ja otsuse 2007/829/EÜ artikli 15 lõikes 1 asendatakse summad 30,75 eurot ja 122,97 eurot vastavalt summadega 31,89 eurot ja 127,52 eurot.”
2)
Artikli 1 lõige 2 asendatakse järgmisega:
„2. Otsuse 2003/479/EÜ artikli 15 lõikes 2 ja otsuse 2007/829/EÜ artikli 15 lõikes 2 esitatud tabel asendatakse järgmisega:
„Lähetuskoha kauguspäritolukohast
(km)
Summa eurodes
0-150
0,00
150
81,96
300
145,72
500
236,81
800
382,54
1 300
601,13
2 000
719,55” ”
3)
Artikli 1 lõige 3 asendatakse järgmisega:
„3. Otsuse 2003/479/EÜ artikli 15 lõikes 4 asendatakse summa 30,75 eurot summaga 31,89 eurot.”
Artikkel 2
Käesolev otsus jõustub selle Euroopa Liidu Teatajas avaldamise päeval.
Seda kohaldatakse alates 1. maist 2010.
Brüssel, 28. veebruar 2011

Labels: 10
9
15
5